Diari Oficial de la Generalitat Valenciana


Sumari del DOGV 5388, del 15-11-2006 (2006/12552)

RESOLUCIÓ de 15 de setembre de 2006, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes per al desplegament de projectes de llargmetratges de ficció, animació i documentals a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12099


Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

RESOLUCIÓ de 15 de setembre de 2006, del president de l'Institut Valencià de Cinematografia Ricardo Muñoz Suay, per la qual s'adjudiquen les ajudes per al desplegament de projectes de llargmetratges de ficció, animació i documentals a la Comunitat Valenciana. [2006/12006]  
Per la Resolució de 15 de març de 2006 del president de l'Institut Valencià de Cinematografia Ricardo Muñoz Suay, es van convocar ajudes per al desplegament de projectes de llargmetratges de ficció, animació i documentals a la Comunitat Valenciana per al 2006.  
L'objectiu d'estes ajudes és donar suport a la preparació de projectes de llargmetratges, destinats a les sales d'exhibició cinematogràfica, de ficció, animació i documentals, a partir d'una idea original o d'una adaptació. L'import destinat a estes ajudes és un màxim de 144.000 euros, repartits en un màxim de sis ajudes de 24.000 euros cada una; l'import ha de correspondre en una proporció del 50% a l'autor del guió i l'altre 50% a l'empresa productora associada que desitge desplegar el projecte de llargmetratge.  
D'acord amb la base 5 de la resolució de convocatòria, la vicepresidenta de l'Institut Valencià de Cinematografia Ricardo Muñoz Suay va resoldre el 12 de juliol de 2006 el nomenament dels membres de la comissió avaluadora per a la valoració de les sol·licituds presentades.  
La comissió avaluadora de les ajudes per al desplegament de projectes de llargmetratges de ficció, animació i documentals es va reunir a la seu de l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 26 de juliol de 2006 a les 12 hores. Per a la valoració dels projectes la comissió va aplicar els criteris establits en la base 5.2 de la resolució de convocatòria, que són els següents:  
. Interés temàtic i argumental i qualitat del projecte (fins a un màxim de 4 punts).  
. Coherència entre el guió i el disseny de producció, així com la viabilitat del finançament i de l'execució del projecte (fins a un màxim de 4 punts).  
. Historial de l'empresa productora, del guionista, del productor executiu i del director (fins a un màxim de 2 punts).  
La comissió va emetre un informe en el qual s'especificava la valoració positiva de determinades sol·licituds i la desestimació de la resta, en aplicació de les bases de la resolució de convocatòria de les ajudes per al desplegament de projectes de llargmetratges de ficció, animació i documentals a la Comunitat Valenciana.  
Vist l'informe de la comissió avaluadora de les sol·licituds presentades i la proposta de la vicepresidenta de l'Institut Valencià de Cinematografia Ricardo Muñoz Suay, i de conformitat amb les bases de la convocatòria, resolc  
Primer  
Adjudicar les sis ajudes, de vint-i-quatre mil euros cada una (el 50% per a l'autor del guió i l'altre 50% per a l'empresa productora), per al desplegament de projectes de llargmetratges de ficció, animació i documentals a la Comunitat Valenciana als sol·licitants següents:  
Títol projecte: VIVIR DE PIE: LAS GUERRAS DE CIPRIANO MERA  
Puntuació: 103  
Productora: LOS SUEÑOS DE LA HORMIGA ROJA CB (12.000 €)  
Autor del guió: Valentí Figueres Jorge (12.000 €)  
Títol projecte: EL REY DEL AZÚCAR  
Puntuació: 98,5  
Productora: TATZEN, SL (12.000 €)  
Autoria del guió: Vicente Tamarit Rius (12.000 €)  
Títol projecte: MIÉNTEME  
Puntuació: 88,5   
Productora: PÉREZ ROSADO PRODUCCIONES, SL (12.000 €)  
Autoria del guió: Lilian Rosado González (12.000 €)  
Títol projecte: UN CAMINO BORDEADO DE ROSAS ROJAS  
Puntuació: 87,5  
Productora: ALMOCHIC FILMS, SL (12.000 €)  
Autoria del guió: Rodolf Giner Casado (12.000 €)  
Títol projecte: ZHAO  
Puntuació: 84,5  
Productora: LA PENÚLTIMA PRODUCCIONES, SL (12.000 €)  
Autoria del guió: Asunción Gozalvo Fernández (12.000 €)  
Títol projecte: BESTEZUELAS  
Puntuació: 83  
Productora: GAIA AUDIOVISUALS, SL (12.000 €)  
Autoria del guió: Carlos Pastor Moreno (12.000 €)  
Segon  
Desestimar la sol·licitud que figura a continuació per no haver presentat la documentació requerida en la base 4.2 de la convocatòria dins dels terminis establits i d'acord amb la base 4.6 de la convocatòria: Perfiles, de la productora Visual Producciones, SL i la guionista Amanda Gascó Richart.  
Tercer  
Desestimar les altres sol·licituds per haver obtingut una puntuació inferior als projectes beneficiaris.  
D'acord amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia, en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la notificació de la present resolució.  
València, 15 de setembre de 2006.. El president de l'Institut Valencià de Cinematografia Ricardo Muñoz Suay: Alejandro Font de Mora Turón.